સ્નાનસંસ્કાની વિધિ અને પરમપૂજા પછી પેરીશ હોલમાં બધાને માટે ભોજન સમારંભ હતો. મંડપના મંચ પર “જિયાન્ના જો થોમસનું નામકરણ” અને “ફાધર વર્ગીસ પોલ, એસ.જે.નો ૭૫મો જન્મદિવસ મુબારક”નાં લખાણ તથા ફોટો હોલમાં બધા જોઈ શકતા હતા. મંચ પર એક બાજુ જિયાન્નાના ભાઈ યોહન અને માબાપ જો અને સોનિયા હતાં. તો બીજી બાજુ કેક પાછળ મારી સાથે મારા મામા ફાધર મેથ્યુ વેલ્લાન્ક્લ તથા મારી સાથે પરમપૂજામાં વેદી પર જોડાયેલા મારા ભાઈ ફાધર મેથ્યુ અને ભત્રીજો ફાધર ષાઈજુ હતા.